Robert Frost

**Robert Lee Frost** (født 26. mars 1874 i San Francisco i California, død 29. januar 1963 i Boston i Massachusetts) var en amerikansk poet. Han ble tildelt Pulitzerprisen fire ganger, henholdsvis i 1924, 1931, 1937 og 1943.

## Biografi
I 1894 solgte Frost sitt aller første dikt *My Butterfly. An Elegy* som ble publisert den 8. november 1894 i avisen New York Independent. Frost studerte ved Harvard University fra 1897 til 1899, men han forlot universitetet på grunn av sykdom. Kort tid før han døde, kjøpte bestefaren hans en gård i New Hampshire, der Frost og hans kone bodde og arbeidet i ni år, samtidig som Frost skrev mange av de diktene som senere skulle bli berømte. Frost vendte tilbake til yrket som engelsklærer ved New Hampshire Pinkerton Academy, hvor han arbeidet mellom 1906 og 1911, deretter var han ansatt ved New Hampshire Normal School (nå Plymouth State University) i Plymouth, New Hampshire. I 1912 seilte Frost sammen med sin familie til Storbritannia, og de slo seg ned i Beaconsfield, en liten by utenfor London. Hans første diktsamling, *A Boy`s Will*, ble publisert året etter.

Frosts privatliv var plaget av sorg og tap. I 1885 da Frost var 11 år gammel, døde faren av tuberkulose, og hans mor døde av kreft i 1900. I 1920 ble hans yngre søster innlagt ved et mentalsykehus, hvor hun døde ni år senere. Frosts datter, Irma, ble innlagt ved et mentalsykehus i 1947. Frosts kone, Elinor, hadde også opplevd anfall av depresjon. Frost og hans kone hadde seks barn sammen. Sønnen Elliot (1896-1904) døde av kolera, datteren Lesley Frost Ballantine (1899-1983), sønnen Carol (1902-1940) som begikk selvmord, datteren Irma (1903-1967); datteren Marjorie (1905-1934) som døde av barselfeber etter fødselen, og datteren Elinor Bettina som døde bare tre dager etter å ha blitt født i 1907. Bare to av barna levde lenger enn faren. Frosts kone, som hadde hjerteproblemer gjennom hele livet, ble diagnostisert med brystkreft i 1937, og døde av hjertesvikt i 1938. 

I 1960 mottok Frost den høythengende sivile utmerkelsen Congressional Gold Medalhttp://history.house.gov/Institution/Gold-Medal/Gold-Medal-Recipients/ I en alder av 86 år leste Frost sitt velkjente dikt *The Gift Outright* under innsettelsesseremonien til USAs president John F. Kennedy den 20. januar 1961. Frost døde i Boston litt over to år senere, den 29. januar 1963.

## Diktsamlinger
* *Twilight*, 1894 (eget forlag i to eksemplarer, hvorav Frost nesten umiddelbart ødela det ene)
* *A Boy's Will*, 1913
* *North of Boston*, 1914
* *Mountain Interval*, 1916
* *New Hampshire*, 1923 (Pulitzerprisen i poesi) 
* *West-Running Brook*, 1928
* *The Lovely Shall Be Chooser*, 1929
* *Collected Poems*, 1930 (Pulitzerprisen i poesi)
* *The Lone Striker*, 1933
* *From Snow to Snow*, 1936
* *A Further Range*, 1936 (Pulitzerprisen i poesi)
* *A Witness Tree*, 1942 (Pulitzerprisen i poesi)
* *Come In, and Other Poems*, 1943 
* *Masque of Reason*, 1945
* *Steeple Bush*, 1947 
* *Hard Not to Be King*, 1951
* *In the Clearing*, 1962

## Sitater

* *Half the world is composed of people who have something to say and can't and the other half who have nothing to say and keep on saying it.*

## Referanser


## Eksterne lenker

* Bibliografi  
* Project Gutenberg: e-tekster av noen av Frosts verker
* Biografi og flere av diktsamlingene
* Et utvalg av Frosts poesi